Константин Балмонт
Бяла страна

Превод от руски: Андрей Андреев, 1993

chitanka.info

Моята страна е винаги във бяло,

път пред мен се носи, пълен със тревога.

Светлината — странна като в катедрала.

Сам съм. Няма никой. И говоря с бога.

Утре пак животът ще кладе огньове,

но не ще достигне топлина до мен.

Няма да се върне слънцето отново,

а в душата клета — нито нощ, ни ден.

И макар че влача тежкото си бреме

и се точи пътят, пълен със тревога —

сам съм сред простора с умълчано време,

сам съм, няма никой и говоря с бога.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.